**IGRAJMO SE ZNANOST! Raziskovalne igralnice ZRC SAZU**

*(27. junij – 1. julij, 4. - 8. julij 2022 od 8.00 do 15.00)*

**Znanstvenoraziskovalni center Slovenske akademije znanosti in umetnosti (ZRC SAZU) organizira že osemnajste počitniške *Raziskovalne igralnice.* Pridružite se nam! Tudi to poletje bo z nami zabavno!**

* **V skupino sprejmemo največ** **14 šoloobveznih otrok, izključno od dopolnjenega 7 leta starosti dalje**. Otroci se lahko prijavijo le v celotedenski program s prijavnico, ki je na koncu programa
* **Zbirno in odhodno mesto: PREŠERNOVA DVORANA SAZU, Novi trg 5, pritličje;** vsak dan (razen v programu navedene izjeme) prihod **med 8.00 in 9.00** terodhod **med 14.30 in 15.00.** Prosimo, da z odhodom ne zamujate zaradi čiščenja dvorane po 15. uri
* **Program poteka med 9. in 13. uro** (ok. 10.30 imajo otroci malico, ki jo prinesejo s seboj; ok. 13.30 je kosilo v gostišču Mrak). V času zbiranja in po kosilu imajo otroci organizirano tematsko igranje
* **Cena enotedenskega programa: 122€/otroka** (vključuje stroške pedagoškega dela zunanjih izvajalcev, materialne stroške, stroške avtobusnih prevozov, vstopnin, študentskega dela, pijače in kosil).

**MOŽNOST PLAČILA V TREH OBROKIH** (možnosti so navedene v prijavnici). Prosimo, da znesek nakažete po položnici na **TR 0110 0603 0347 346, sklic SI00 98000210** (ZRC SAZU, Novi trg 2, 1000 Ljubljana).

**Izpolnjene prijavnice sprejemamo do 5. JUNIJA** na e-naslov: [igralnice@zrc-sazu.si](mailto:igralnice@zrc-sazu.si). Prijava otroka je veljavna le z oddano prijavnico in plačanim prvim obrokom.

**POMEMBNO:** tudi letos bomo program bomo izvajali v skladu s priporočili NIJZ glede preprečevanja širjenja Corona virusa. Strogo bomo upoštevali higieno kašlja, morebitno nošenje mask v zaprtih prostorih, razkuževanje rok in dvorane. Če bo potrebno, bomo ob prihodu otrokom merili telesno temperaturo. OTROCI MORAJO BITI OB VSAKODNEVNEM PRIHODU V DVORANO ZDRAVI. V primeru nediscipline otroka si pridržujemo pravico do njegove izključitve; v primeru poslabšanja zdravstvenih razmer v državi pa si pridružujemo pravico do spremembe ali ukinitve programa, o čemer bodo starši/skrbniki pravočasno obveščeni.

**Opis programa s prijavnico:** [www.zrc-sazu.si](http://www.zrc-sazu.si)

**RAZPORED RAZISKOVALNIH IGRALNIC ZRC SAZU 2022**

**27. JUNIJ do 1. JULIJ (od 8h do 15h) – 14 otrok**

|  |  |  |  |
| --- | --- | --- | --- |
| **Datum** | **Naslov** | **Izvajalec** | **Lokacija** |
| 27.6., pon. | **Učenje s čutili** | Geografski inštitut Antona Melika ZRC SAZU, Center IRIS | Langusova ul. 8 |
| 28.6., tor. | **Kako in kaj raziskujejo biologi** | Biološki inštitut Jovana Hadžija ZRC SAZU | Raziskovalna postaja Barje, Ig |
| 29. 6.,  sreda | **Med čebelami in alkimijo** | Čebelarski muzej, Muzej lekarništva in alkimije | Radovljica |
| 30.6., čet. | **Pajki, grlice, kuščarji, kače …** | Živalski vrt Ljubljana | Večna pot |
| 1.7., pet. | **Gledališče od blizu** | Slovenski gledališki inštitut | Mestni trg 17 |
|  | **CENA : 122€** |  |  |

**4. do 8. JULIJ (od 8h do 15h) – 14 otrok**

|  |  |  |  |
| --- | --- | --- | --- |
| **Datum** | **Naslov** | **Izvajalec** | **Lokacija** |
| 4.7., pon. | **Učenje s čutili** | Geografski inštitut Antona Melika ZRC SAZU, Center IRIS | Langusova ul. 8 |
| 5.7., tor. | **Kako in kaj raziskujejo biologi** | Biološki inštitut Jovana Hadžija ZRC SAZU | Raziskovalna postaja Barje, Ig |
| 6.7.,  sreda | **Med čebelami in alkimijo** | Čebelarski muzej, Muzej lekarništva in alkimije | Radovljica |
| 7.7., čet. | **Pajki, grlice, kuščarji, kače …** | Živalski vrt Ljubljana | Večna pot |
| 8.7., pet. | **Gledališče od blizu** | Slovenski gledališki inštitut | Mestni trg 17 |
|  | **CENA : 122€** |  |  |

**OPIS POSAMEZNIH IGRALNIC**

*- UČENJE S ČUTILI* (27.6., 4.7.)

(izvajata Geografski inštitut Antona Melika ZRC SAZU - dr. Primož Gašperič in Center za izobraževanje, rehabilitacijo, inkluzijo in svetovanje za slepe in slabovidne - Center IRIS)

**Program:** otroci bodo s pomočjo raziskovanja in igre spoznali problem slepote in slabega vida. Seznanili se bodo s pravilnim pristopom do slepega ter s pomočjo posebnih učnih pripomočkov ter aktivnosti v Vrtu čutil spoznali načine učenja geografije, kartografije, orientacije in igranja.

**Kosilo:** v gostišču Pri Mraku

**Otroci potrebujejo: obvezno rdeče pokrivalo**, manjši nahrbtnik, **primerno obutev** za hojo, malico, pijačo, v primeru dežja – dežnik, palerino

\* \* \*

*- KAKO IN KAJ RAZISKUJEJO BIOLOGI (*28.6., 5.7.)

(izvaja Biološki inštitut Jovana Hadžija ZRC SAZU - asist. Janko Šet)

POZOR: ZBEREMO SE NAJKASNEJE DO 8.30! ODHOD AVTOBUSA OB 9.00!

**Program:** otroci bodo obiskali Raziskovalno postajo Barje, kjer se bodo pod vodstvom biologa seznanili s herbariji in živalskimi zbirkami. Spoznali bodo življenjske cikle modelnih organizmov in se z njimi srečali v živo. Kot pravi biologi bodo na terenskem delu v bližini raziskovalne postaje raziskovali rastlinski in živalski svet, ki se skriva na cvetočih travnikih.

**Kosilo:** v gostišču Pri Mraku

**Otroci potrebujejo: obvezno rdeče pokrivalo**, manjši nahrbtnik, **primerno obutev** za hojo, rezervno majico, malico, pijačo, zaščito proti klopom, v primeru dežja – palerino, dežnik

\* \* \*

*- MED ČEBELAMI IN ALKIMIJO* (29.6, 6.7.)

(izvajata Čebelarski muzej – kustodinja Jerneja Jelovčan Koselj ter Muzej lekarništva in alkimije – Anika Plešec)

POZOR: ZBEREMO SE NAJKASNEJE DO 7.45, ODHOD AVTOBUSA OB 8.00!

**Program:** ta dan potujemo v Radovljico v Čebelarski muzej na obisk družin matic, trotov, čebel delavk, na poslušanje zgodb panjskih končnic, na srečanje z živim rojem muzejskih čebelic, na spoznavanje medenih dobrot in na izdelovanje voščenih umetnin. Nato pa zavijemo še na drugo stran Linhartovega trga k Ofeliji v njen alkimistični laboratorij v čisto novem Muzeju lekarništva in alkimije, kjer nas čaka učna ura pripravljanja čarodejnih zelišč, zdravilnih rožic, dišečih mazil. Mogoče celo kaj začaramo, uročimo, skuhamo … .

**Kosilo** v gostišču Pri Mraku

**Otroci potrebujejo: obvezno rdeče pokrivalo**, manjši nahrbtnik, malico, pijačo, v primeru dežja – dežnik

\* \* \*

*- PAJKI, GRLICE, KUŠČARJI, KAČE…* (30.6., 7.7.)

(izvajajo biologi Živalskega vrta Ljubljana)

POZOR: ZBEREMO SE NAJKASNEJE DO 8.45!

**Program:** tudi letos bomo v gosteh v Živalskem vrtu, kjer bomo nadaljevali s spoznavanjem posameznih živali in novosti v življenju vseh bitij pod Rožnikom. Kot je v navadi, se bomo z mestnim avtobusom odpeljali do Živalskega vrta, nato pa se v spremstvu biologinje podali na avanture po vseh celinah sveta, od koder prihajajo živali – naše prijateljice.

**Kosilo:** v gostišču Pri Mraku

**Otroci potrebujejo: obvezno rdeče pokrivalo**, manjši nahrbtnik, **primerno obutev** za hojo, rezervno majico, malico, pijačo, zaščito proti klopom, v primeru dežja – palerino, dežnik

\* \* \*

*- GLEDALIŠČE OD BLIZU* (1.7., 8.7.)

(izvaja pdagoška služba Slovenskega gledališkega inštituta)

POZOR: SAMO V PETEK, 1. JULIJA, SE ZBEREMO IN ODHAJAMO DOMOV V/IZ DVORANE ZEMLJEPISNEGA MUZEJA NA GOSPOSKI ULICI 16!

**Program:** gledališki svet ponavadi spremljamo pred odrom na katerem se odvijajo gledališke predstave. Tokrat pa ne bo tako, temveč bomo na obisku v Slovenskem gledališkem muzeju najprej spoznali, kakšne so bile najstarejše odrske uprizoritve in kako nastajajo danes. Nato se bomo podali v »zaodrje«, kjer bomo kot kostumografi in scenaristi ustvarjali kostume, makete, kolaže in vse mogoče pripomočke, ki so potrebni, da predstava z igralci zaživi in ostane še dolgo časa v našem spominu.

**Kosilo:** v gostišču Pri Mraku

**Otroci potrebujejo:** manjši nahrbtnik, malico, pijačo

\* \* \*

**NEKAJ POMEMBNIH INFORMACIJ ZA STARŠE**

**Tudi letošnji program Raziskovalnih igralnic bomo izvedli v skladu z aktualnimi navodili NIJZ glede preprečitve širjenja Corona virusa v času izvajanja programa RI.**

Sicer pa so naša dolgoletna pravila naslednja:

- otroke lahko prijavite samo v celotedenski program (in ne po posameznih dnevih)

- starše prosimo, da upoštevajo dogovorjeno uro prihoda in odhoda otrok (prosimo, da nas o zamudah ali izostankih otrok **OBVEZNO** obvestite na tel. št.: 041 919 120 - Breda ali 041 857 718 - Ajda)

- v primeru nepredvidenih situacij si pridružujemo pravico do spremembe programa (o čemer boste pravočasno obveščeni). **Program bomo izvedli v vsakem vremenu**, zato vas prosimo, da poskrbite za primerno obutev in oblačilo svojega otroka

- v ceno je vključeno: pedagoško delo izvajalcev, študentsko delo, vstopnine, material za izvedbo igralnic, prevozi z avtobusi, kosila in pijača (za malico poskrbijo starši: **otroci obvezno prinesejo vsakodnevno malico in pijačo;** za pijačo še dodatno poskrbi organizator)

- obvezna so **pokrivala s šiltom** (obvezno **rdeča**)**, rezervna majica, po potrebi tudi rezervna obutev in dežnik, palerina, zaščita proti klopom**

- nujen je manjši **nahrbtnik** za malice, pijačo …

- poleg izvajalcev programa bosta vsak dan z otroci dve študentki z dolgoletnimi izkušnjami na področju pedagoške dejavnosti (vodja: **Ajda Martinčič (041 857 718)**)

**- v primeru nediscipliniranosti otroka si pridružujemo pravico do njegove izključitve iz programa**

- ob koncu igralnic bomo veseli vaših pripomb in predlogov za naslednje poletje

- odgovorna oseba: prof. dr. Oto Luthar, direktor ZRC SAZU

- vodja Raziskovalnih igralnic ZRC, vsebinska zasnova in organizacija izvedbe programa:

**dr. Breda Čebulj Sajko,** (01/4706 467; **041/919 120**)

**Vabljeni!**